Gimol Fii Faatunde Siriifu Sagale
Siriifu Sagale
1890 - 1957
Bismil’llaahi’rahmaani’rahiim – Mi wallifino yimre arabu fii duanagol Siriifu Sagale
Fewndo ko bhe faatii e 1957. Yimbhe buy tori lan yo mi wattanbhe dhi e pular no dhi woniri ka arabu non. Wattirmidhi non ka pular.
Mi yetii ILAAHII wardho wurni, si on yidhii
O immitinay yhie kiddhe huunde O waasiraa.
Alaa hunde ley Allaahu Sakko O rondoyee
alaa huunde dow Jooman si foolamo maa bhuraa.
O naataa e nder goddhun si dhun howa zaatikin
mi torikema Jooman walliton non mi yubbhiraa
Yo julde e kisiyee duumo poomaa e Annabiijo
peewal ko, 0n woni maayo okkoowo dandoraa.
Mutii naange googa e Fuuta waghtu nde wirninoo
Shiriifunjo men Shaykhuujo wullen mo Haydaraa.
Enee mayde sugu bhee dhun ko hattirde dhuytagol
waliyyu si faatike mofte hawkoto hayroraa.
No haani ka hullen alyatiirnaku diyulbhe fow
ka rottyude pitilol Diina ngol Fuuta fewniraa.
Ko alkamisaare e lewru hadju ka walluha
ka jowi mayru dhon faatunde oo Shayku hoddrraa.
Ko Allaahu immini oo Shiriifuujo Fuuta men
yonii duubhi nay tyappandhe himo janna waajoraa.
Fudhi naange peewal nyande bhee hewti fuuta men
bhe seenii bhe subhoyii leydi Sagale ka fow araa
Ko dhon nootoyii nde bhee noddunoo Alla yimbhe fow
Bhe fewni jamaaji arroobhe, tuunubhe laabhiraa
Mo faala e kisal ko Sagale o hammata
o artira annooraaji hewdhi o naftoraa.
Enee nadho huunde e yiidho fotataa mo ebbhidii
enen en yi’ir oo Shoykhu mawdho ko haaworaa
o fondindiray wano nyiiyhe saayordhe yimbhe fow
si won landho maa wonu bahdho gooto o bhurniraa
E mbatu wootu bhee fow waajetee fiyakunji Diina
mabhe e Lamru e Nahyu fow hino weltoraa
Si larnbhe ariino ka dambugal makko bhen wa'ay
wa suufaabhe wornbhe e dambuqal larnbhe fus bhuraa
karamaaji makko no wai wa naange e tumbo kammu,
naa jungo ombata naange jalbunge liilliraa
Enee yahugol Abdul-Majiidi Konaakiri
ko Shaykhu me en radhorii mo hiila no suudhoraa
Ko sagataa mo meedhaa yaltugol ka misiide dhon
si Shaykhu, rne'en newnii yo on yahu yawnoraa
Ko fii wota oo hebhu shokhola nawnaare Shaykhu nden
e fii wota yiu mayde Shaykhu o wemboraa
Ko sappo e' tato woni worbhe jiblnaabhe Shaykhu men
ko dhen koode fudhudhe e kammu hentiidho hooloraa
Wonii afo Mabhe Waliyyu Siidi Mohammadu
ko moyyhudho jikku befeejo okkaydho walloraa
Ko on reeninaa bheyngure Shaykhu ko ngal gebhal
njanal subhanii mo Shiriifu, nee himo hooloraa
No anda e on dhon wakkilaare e pellital '
yo Allahu wallu mo aynugol bhe o hisnoraa.
No hikkii e on Abdurrahiimi mo darja mun
a gandal moyyhal hay gooto hewtaa mo saka bhuraa
Ga yiidhaa mo woo himo. moosi dhaati no deyyhinii
no fertii no laabhi ko kuudhe moyyhe o andiraa
No hikkii e on Abdulmajiidi siffaji on .
hedhee dhi nanon ndin ngaari Diina ndi jalliraa
O sukkaama law law endu andal o mupnl ndun
o -duumii e mun himo muyna ilmu e sukkaraa.
O sukkaarna endu munyal e nuuru e ruudhagol
ko waliyaaku rewgol Alia ooboo o.entiraa
Maqhaarnunji jeenay entiraama mo lando dhin
bhe haalante wonde ko dhin walyyaku ombiraa
O roninaama Shaykk me'en o lontike ardagoI.
no wai wane waawu hay huunde seediraa
Enee Ahmadul'Mukhtaaru naange zamaanu on
ko sagataa o foolu goreebhe sugu makko dhuudhiraa
O tinni e Diina ,ko, yewtudhaa woo a lannataa
o eltira rewgo! AlIa eltande haydaraa
Konni Mustafaa ndun lewru timmundu jalbinayndu
tateeji feewubhe nurdhugol jalba andtraa
Ko Annabi Yuusufu on mo suddidho poodhunoo
o nandi e nhari kala nedho yiidho mo sintiraa
No hikki e oo Mahmuudu jon nuuru jon hudaa
ko non wai Iburaahiima mantaadho farnorra.
No lintaa e Karnbhe gedhalbhe bhen Ahmadun 'Umar
laamiinu mo nandi e baaba muudhun 0 toonyiraa
Aliyyu ko jowlol nuuru on kadi lintu dhun
ka jande faransi e arabu huunde o mirnyoraa.
E Ahmadu Mahmuudu e Abdul Lattif en
Mohammadu Laqhzafu bhee ko koode ko bhen maraa
Ko naange e lewru e koode sappo ego'o woni
gedhalbe Shiriifu mi joopi tasko no faamiraa
Gedhalbhe ka rewbhe ko sappo hino indhe mabbhe dhen
e nder gimi tati jangandht kala yiddho fassiraa
Ko Aaisatun woni mawdho mabbhe e Marya a
E wieteedho Ummul-Khayri, khayru o andiraa
E wieteedho Ummul-Fal'iin, summa Rughayyatun
E Faatimatun Khayraati Maymuunatun arra
E Aaisatul-Khayri e toolaajo Faatima
ko bhe'e woni bhibbhe Shiriifu rewbhe no hunjoraa
Bhe fow ko bhe julbhe newlibhe tuububhe laabhi pos
dewal Alia tun woni haaju mabbhe, bhe nawliraa
Bhe fow hibhe ruudhii jangi haa faami Diina kan
no hen mawbhe hen tyurbaabhe needi bhe eltiraa
Mi torike ma yaa Rahmaanu yurmininde Shaykhu an
wadhan mo ka mofturu gangunal ko o khutbiraa
Nabhaa mo e takko Nulaadho soro makko newnoyaa
o tefana yowiibhe e makko nyande bhe nangiraa.
Wadhaa mo e takko bhe yaafidhaa sappo yarlidhaa
ka nder lahadi hibbaa nuuru haa heewa ombiraa
Ndiyan bhuubhudhan e gilaasi yanaa mo soonowo
ka weendu Nulaadho subhaadho innaandu Kawsaraa
Mi torike ma teddin fanda makko yo jooma an
yedhaa Shaykhu an Aljanna firdawsi yanjiraa
E waabili yurmingol e waabili yaafagol
e fowtere urli e salsabiilu e ambaraa.
Mi torike rna okkan min e bheynquure an e julbhe
fow barke bhee yedhoyaa mi yiude bhe laakharaa.
Mi torike ma wurnu mo wurnudhaa e amen e hoore
diina yedhaa mo dewal jabhaangal o dandoraa
Mi torike ma wargoI men e hoore medhen malla
medhen jogitii liimaanu tuma saai hoddiraa
Ko an Aabidurrahmaani ado timmugol yimoo
re ma'a ewno kala fuutanke mun'nyinbhe mun'nyoraa
Mi mun'nyintinii on yimbhe Funta e faatagol
Shiriifuujo fewnudho Fuuta findini naftoraa
Mi mun'nyintinii on mofte Annabi Ahmaduu
e faataade Almamiijo almiidho weltoraa
Ga timmoode yimugol an mi toroto AIlaahu an
O juula e on tefoyoowo tuma kala sattiraa
O juula e makko salaatu humnaydho Aali en
mi yettii lLAAHII wardho surri mo waasiraa!
Labe Nyande 31/07/1957
Wallafuyee Thierno Abdourahmane Bah
fuv_Latn gaz_Latn unk wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn som_Latn wol_Latn fuv_Latn fuv_Latn kmb_Latn fuv_Latn kmb_Latn mri_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn nso_Latn fuv_Latn fuv_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn ibo_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn nso_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn som_Latn fuv_Latn fuv_Latn fuv_Latn fuv_Latn lvs_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn srd_Latn hun_Latn smo_Latn fuv_Latn kmb_Latn fuv_Latn fuv_Latn fuv_Latn wol_Latn mri_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn hau_Latn fuv_Latn lij_Latn fuv_Latn gla_Latn fuv_Latn fuv_Latn fuv_Latn fuv_Latn min_Latn knc_Latn fuv_Latn fuv_Latn fuv_Latn fuv_Latn gla_Latn fuv_Latn fuv_Latn fuv_Latn bug_Latn ace_Latn